CELEX: 62022CN0107
Language: da
Date: 2022-02-16 00:00:00
Title: Sag C-107/22: Anmodning om præjudiciel afgørelse indgivet af Gerechtshof Amsterdam (Nederlandene) den 16. februar 2022 — X BV mod Inspecteur van de Belastingdienst Douane

23.5.2022   
            
            
               DA
            
            
               Den Europæiske Unions Tidende
            
            
               C 207/15
            
         
      Anmodning om præjudiciel afgørelse indgivet af Gerechtshof Amsterdam (Nederlandene) den 16. februar 2022 — X BV mod Inspecteur van de Belastingdienst Douane
      (Sag C-107/22)
      (2022/C 207/22)
      Processprog: nederlandsk
      
         Den forelæggende ret
      
      Gerechtshof Amsterdam
      
         Parter i hovedsagen
      
      
         Sagsøgere: X BV og Inspecteur van de Belastingdienst Douane
      
         Præjudicielle spørgsmål
      
      
                  1)
               
               
                  Skal almindelig tariferingsbestemmelse 2. a) (1), fortolkes således, at den finder anvendelse på løse dele til et satellitmodtagelsesapparat, der efter at være bragt i fri omsætning er bestemt til at blive samlet til et komplet satellitmodtagelsesapparat, hvorved disse dele er transporteret i en og samme container og samme dag angivet til det samme toldsted til fri omsætning af den samme angiver i eget navn og for egen regning med to særskilte angivelser, og som, når de bringes i fri oversætning, tilhører to forbundne virksomheder?
               
            
                  2)
               
               
                  Såfremt spørgsmål 1 besvares bekræftende, skal almindelig tariferingsbestemmelse 2. a), fortolkes således, at den også finder anvendelse på løse dele til et satellitmodtagelsesapparat, der af den samme angiver i eget navn og for egen regning samme dag ved det samme toldsted bringes under ordningen med ekstern fællesskabsforsendelse, hvorved de dele, som ved angivelsen tilhører to forbundne virksomheder, og alle dele tilsammen, efter at være bragt i fri omsætning, er bestemt til at blive samlet til et komplet satellitmodtagelsesapparat?
               
            
         (1)  Rådets forordning (EØF) nr. 2658/87 af 23.7.1987 om told- og statistiknomenklaturen og Den Fælles Toldtarif, I. Del, Afsnit I. del II (EFT 1987, L 256, s. 1).